CELEX: 32012D0437
Language: bg
Date: 2012-07-24 00:00:00
Title: 2012/437/ОВППС: Решение EU BAM Rafah/2/2012 на Комитета по политика и сигурност от 24 юли 2012 година за удължаване на мандата на временно изпълняващия длъжността ръководител на мисията на Европейския съюз за подпомагане на контролно-пропускателен пункт Рафа (EU BAM Rafah)

27.7.2012   
            
            
               BG
            
            
               Официален вестник на Европейския съюз
            
            
               L 200/18
            
         РЕШЕНИЕ EU BAM RAFAH/2/2012 НА КОМИТЕТА ПО ПОЛИТИКА И СИГУРНОСТ
   от 24 юли 2012 година
   за удължаване на мандата на временно изпълняващия длъжността ръководител на мисията на Европейския съюз за подпомагане на контролно-пропускателен пункт Рафа (EU BAM Rafah)
   (2012/437/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2005/889/ОВППС на Съвета от 25 ноември 2005 г. относно създаването на мисия на Европейския съюз за подпомагане на контролно-пропускателен пункт Рафа (EU BAM Rafah) (1), и по-специално член 10, параграф 1 от него,
   като има предвид, че:
   
               (1)
            
            
               Съгласно член 10, параграф 1 от Съвместно действие 2005/889/ОВППС Комитетът по политика и сигурност (КПС) е оправомощен в съответствие с член 38 от Договора да взема необходимите решения с цел упражняване на политически контрол и стратегическо ръководство на мисията EU BAM Rafah, включително решението за назначаване на ръководител на мисията.
            
         
               (2)
            
            
               На 3 юли 2012 г. с Решение 2012/382/ОВППС (2) КПС, по предложение на върховния представител на Съюза по въпросите на външните работи и политиката на сигурност (ВП), назначи г-н Davide PALMIGIANI за ръководител на мисията EU BAM Rafah, временно изпълняващ длъжността за периода от 1 юли 2012 г. до 31 юли 2012 г.
            
         
               (3)
            
            
               ВП предложи удължаване на мандата на г-н Davide PALMIGIANI като временно изпълняващ длъжността ръководител на мисията EU BAM Rafah с още два месеца — от 1 август 2012 г. до 30 септември 2012 г.,
            
         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Davide PALMIGIANI като временно изпълняващ длъжността ръководител на мисията на Европейския съюз за подпомагане на контролно-пропускателен пункт Рафа (EU BAM Rafah) се удължава до 30 септември 2012 г.
   Член 2
   Настоящото решение влиза в сила в деня на приемането му.
   Прилага се от 1 август 2012 г.
   
      Съставено в Брюксел на 24 юли 2012 година.
      
         
            За Комитета по политика и сигурност
         
         
            Председател
         
         O. SKOOG
      
   
   
      (1)  ОВ L 327, 14.12.2005 г., стр. 28
   
   
      (2)  ОВ L 186, 14.7.2012 г., стр. 30.